**ПОЗИЦИЯ**

**на Република България за заседание на Съвета на ЕС**

Формат: „Транспорт, телекомуникации и енергетика“

Формално/Неформално: редовно заседание

Дата:08.06.2017 г. и 09.06.2017 г.

Място на провеждане:гр. Люксембург, Великото Херцогство Люксембург

**Дневен ред:**

|  |
| --- |
| **8ЮНИ 2017 Г. (10:00 ЧАСА)****ТРАНСПОРТ**1. Приемане на Дневния ред

**Незаконодателни дейности**1. (евентуално) Одобряване на списъка на точки „А“

Обсъждания на законодателни актове(открито обсъждане съгласно член 16, параграф 8 от Договора за Европейския съюз)1. (евентуално) Одобряване на списъка на точки „А“

**Сухопътен транспорт**1. Предложение за директива на Европейския парламент и на Съвета за изменение на Директива 2003/59/ЕО относно начална квалификация и продължаващо обучение на водачи на някои пътни превозни средства за превоз на товари или пътници и на Директива 2006/126/ЕО относно свидетелства за управление на превозни средства (**първо четене**)

Междуинституционално досие: 2017/0015 (COD)*- Общ подход* **Незаконодателнидейности**(открит дебат съгласно член 8, параграф 2 от Процедурния правилник на Съвета [по предложение на председателството]) **СУХОПЪТЕН ТРАНСПОРТ**1. Проект на заключения на Съвета относно пътната безопасност "Одобряване на Декларацията от Валета от март 2017 г."(Валета 28 – 29 март 2017)

*- Приемане* **КОРАБОПЛАВАНЕ** 1. Проект на заключения относно „Приоритети на политиката на ЕС в областта на морския транспорт до 2020 г.: Конкурентоспособност, декарбонизация, цифровизация за осигуряване на глобална свързаност, ефективен вътрешен пазар и морски отрасъл на световно равнище“

*-Приемане***Другивъпроси**1. а) Текущи законодателни предложения

(открито обсъждане съгласно член 16, параграф 8 от Договора за Европейския съюз)1. Автомобилен пакет(Първо четене)

 1. Предложение за регламент на Европейския парламент и на Съвета за изменение на Регламент (ЕО) № 1071/2009 за установяване на общи правила относно условията, които трябва да бъдат спазени за упражняване на професията автомобилен превозвач и Регламент (ЕО) № 1072/2009 относно общите правила за достъп до пазара на международни автомобилни превози на товари
2. Предложение за директива на Европейския парламент и на Съвета за изменение на Директива 2006/1/ЕО относно използването на превозни средства, наети без шофьори, за автомобилен превоз на товари
3. Предложение за регламент на Европейския парламент и на Съвета за изменение на Регламент 561/2006 за хармонизиране на някои разпоредби от социалното законодателство, свързани с автомобилния транспорт и Регламент 165/2014/ЕС относно тахографите в автомобилния транспорт
4. Предложение за директива на Европейския парламент и на Съвета за изменение на Директива 2006/22/ЕО по отношение на изискванията за прилагане и за определяне на специфични правила по отношение на Директива 96/71/ЕО и Директива 2014/67/ЕС за командироването на водачи в сектора на сухопътния транспорт
5. Предложение за директива на Европейския парламент и на Съвета за изменение на Директива 1999/62/ЕО относно заплащането на такси от тежкотоварни автомобили за използване на определени инфраструктури
6. Предложение за директива на Европейския парламент и на Съвета за изменение на Директива 2004/52/ЕО за оперативната съвместимост на електронни системи за пътно таксуване в Общността (преработен текст)

*- Информация от Комисията* 1. Предложение за регламент на Европейския парламент и на Съвета относно общи правила в областта на гражданското въздухоплаване и за създаването на Агенция на Европейския съюз за авиационна безопасност, и за отмяна на Регламент (ЕО) № 216/2008 на Европейския парламент и на Съвета (първо четене)

Междуинституционално досие: 2015/0277 (COD)* *Информация от Председателството относно актуалното състояние*
1. Предложение за директива на Европейския парламент и на Съвета относно признаването на професионални квалификации за вътрешно корабоплаване и за отмяна на Директива 96/50/ЕО на Съвета и Директива 91/672/ЕИО на Съвета **(първо четене)**

Междуинституционално досие: 2016/0050 (COD)* *Информация от Председателството*

b) Авиация: отворена и свързана Европа *- Информация от Комисията*c) Безопасност на въздухоплаването: големи електронни устройства в ръчния багаж*- Информация от Комисията*d) Последващи действия във връзка с Декларацията от Амстердам: Втори диалог на високо равнище относно автоматизираното и свързано шофиране по време на Международното автомобилно изложение на IAA(Франкфурт, 14–15 септември 2017 г.)- Информация от делегацията на Германияe) Защита от терористични нападения в пътния транспорт, включително пътната инфраструктура- Информация от делегацията на Швеция(открит дебат в съответствие с член 8, параграф 2 от Процедурния правилник на Съвета)f) Стратегия на ЕС за придвижването с велосипед*- Информация от делегацията на Люксембург*(открит дебат в съответствие с член 8, параграф 2 от Процедурния правилник на Съвета) g) Безопасност на железопътния транспорт: Европейска система за управлени на железопътното движение (ERTMS) и Европейска система за управление на влаковете (ETCS) -Информация от делегацията на Люксембург(открит дебат в съответствие с член 8, параграф 2 от Процедурния правилник на Съвета)h) Работна програма на предстоящото Председателство *- Информация от делегацията на Естония* **ЗАСЕДАНИЕ В ПЕТЪК, 9 ЮНИ 2017 г. (9,30 ч.)****(ТЕЛЕКОМУНИКАЦИИ)****Обсъждания на законодателни актове****(открито обсъждане съгласно член 16, параграф 8 от Договора за Европейския съюз)**8. Регулаторна рамка **(първо четене)**а) Предложение за директива на Европейския парламент и на Съвета за установяване на Европейски кодекс за електронни съобщения (преработен текст)Междуинституционално досие: 2016/0288 (COD)12252/16 TELECOM 165 COMPET 486 MI 578 CONSOM 215 IA 72CODEC 1269+ REV 1 (en)+ REV 2 (bg)+ ADD 1+ ADD 1 REV 1 (en)b) Предложение за регламент на Европейския парламент и на Съвета за създаване на Орган на европейските регулатори в областта на електронните съобщенияМеждуинституционално досие: 2016/0286 (COD)12257/16 TELECOM 166 COMPET 489 MI 579 CONSOM 216 IA 73CODEC 1273+ COR 1 (da)*-Доклад за напредъка**-Ориентационен дебат*9. Предложение за регламент на Европейския парламент и на Съвета относно услуги за трансгранична доставка на колетни пратки **(първо четене)**Междуинституционално досие: 2016/0149 (COD)*-Общ подход*9706/16 POSTES 4 TELECOM 110 MI 407 COMPET 348 DIGIT 65CONSOM 135 IA 35 CODEC 795+ ADD 110. Предложение за регламент на Европейския парламент и на Съвета относно зачитането на личния живот и защитата на личните данни в електронните съобщения и за отмяна на Директива 2002/58/ЕО (Регламент за неприкосновеността на личния живот и електронните съобщения) **(първо четене)**Междуинституционално досие: 2017/0003 (COD) -*Доклад за напредъка* 5358/17 TELECOM 12 COMPET 32 MI 45 DATAPROTECT 4 CONSOM 19JAI 40 DIGIT 10 FREMP 3 CYBER 10 IA 12 CODEC 52**Други въпроси**11. а) Текущи законодателни предложения(открито обсъждане съгласно член 16, параграф 8 от Договора за Европейския съюз)i) Предложение за регламент на Европейския парламент и на Съвета за изменение на Регламент (ЕС) № 531/2012 по отношение на правилата за пазарите на роуминг на едро **(първо четене)**Междуинституционално досие: 2016/0185 (COD)*-Информация от председателството относно актуалното състояние*ii) Предложение за регламент на Европейския парламент и на Съвета за изменение на регламенти (ЕС) № 1316/2013 и (ЕС) № 283/2014 по отношение на насърчаването на свързаността с интернет в местните общности **(първо четене)**Междуинституционално досие: 2016/0287 (COD)*-Информация от председателството относно актуалното състояние*b) Стратегия за цифровия единен пазар*-Информация от Комисията относно актуалното състояние*c) Киберсигурност*-Информация от Комисията*d) Доклад за цифровия напредък на Европа*-Информация от Комисията*e) Работна програма на предстоящото председателство*-Информация от делегацията на Естония* |

**ТРАНСПОРТ**

**СУХОПЪТЕН ТРАНСПОРТ**

**Точка № 4**

**4. Предложение за директива на Европейския парламент и на Съвета за изменение на Директива 2003/59/ЕО относно начална квалификация и продължаващо обучение на водачи на някои пътни превозни средства за превоз на товари или пътници и на Директива 2006/126/ЕО относно свидетелства за управление на превозни средства (първо четене)**

*Междуинституционално досие: 2017/0015 (COD)*

*- Общ подход*

1. **ДОКУМЕНТ/И:**5671/17 TRANS 28 MI 91 EDUC 32 CODEC 107

+ ADD 1

1. **ПРЕДНАЗНАЧЕНИЕ НА ДОКУМЕНТА/ИТЕ:**

|  |  |  |  |  |  |
| --- | --- | --- | --- | --- | --- |
| ☐ | ☐ | ☐ | ☒ | ☐ | ☐ |
| Информация/ Актуално състояние | Приемане/ Одобряване | Ориентационен дебат/Обмен на мнения | Общ подход | Политическо споразумение | Друго |

**III. ОСНОВНА ИНФОРМАЦИЯ:**

* **Предистория и развитие до момента:**

На 1 февруари 2017 г. Комисията направи общо представяне на предложението за Директива 2003/59/ЕО относно начална квалификация и продължаващо обучение на водачи на някои пътни превозни средства за превоз на товари или пътници.

Основната цел на предложението е подобряване на съществуващите норми относно обучението и квалификацията на водачите. Измененията целят да бъде подобрена пътната безопасност, улесняване на свободното движение на професионалните водачи в Европа, както и да бъде отчетена наложената употреба на нови технологии, подобряване на взаимното признаване на задължителното обучение, през което преминават професионалните водачи, модернизиране изискванията за обучение и изясняване на връзката им с изискванията за обучение, предвидени в друго право на ЕС, намаляване двусмислието по отношение на освобождаването от задълженията по директивата и изясняване изискванията за минимална възраст за шофиране, които произтичат от прилагането на директиви 2003/59/ЕО и 2006/126/ЕО, за да се гарантира хармонизираното прилагане на правилата на ЕС.

Публичните консултации са проведени в периода юли - октомври 2013г. Проведена е конференция на заинтересованите страни на 6 март 2014. Оценката на въздействие е подготвена в периода 2015-2016г.

Преговорите по досието в рамките на Работните групи към Съвета започнаха на 3 февруари т.г Проведени бяха 11 заседания на РГ по тази тема.

* **Позиции на държавите членки:**

Очаква се държавите членки да подкрепят предложения общ подход от Малтийско председателство.

**IV. ПОЗИЦИЯ НА РЕПУБЛИКА БЪЛГАРИЯ:**

Българската страна благодари на Малтийско председателство за добрата работа по отношение на Предложението за изменение на Директива 2003/59/ЕО относно начална квалификация и продължаващо обучение на водачи на някои пътни превозни средства за превоз на товари или пътници.

Считаме, че новото предложение допринася :

- за повишаването на стандартите сред новите водачи и за поддържането и подобряването на професионалните умения на действащите водачи на камиони и автобуси в целия ЕС;

-да се повиши осведомеността на водачите на превозни средства относно рисковете с оглед на тяхното намаляване и повишаването на пътната безопасност;

-определяне стандарти за професионалните умения, за да се осигури лоялна конкуренция в целия ЕС.

С оглед на гореизложеното, българската страна подкрепя предложения от Малтийско председателство общ подход по Предложението за изменение на Директива 2003/59/ЕО относно начална квалификация и продължаващо обучение на водачи на някои пътни превозни средства за превоз на товари или пътници.

**СУХОПЪТЕН ТРАНСПОРТ**

**Точка № 5**

**5. Проект на заключения на Съвета относно пътната безопасност "Одобряване на Декларацията от Валета от март 2017 г." (Валета 28 – 29 март 2017)**

 *- Приемане*

**I. ДОКУМЕНТ/И: 7629/1/17 REV 1TRANS 125**

**II.ПРЕДНАЗНАЧЕНИЕ НА ДОКУМЕНТА/ИТЕ:**

|  |  |  |  |  |  |
| --- | --- | --- | --- | --- | --- |
| ☐ | ☒ | ☐ | ☐ | ☐ | ☐ |
| Информация/ Актуално състояние | Приемане/ Одобряване | Ориентационен дебат/Обмен на мнения | Общ подход | Политическо споразумение | Друго |

**III. ОСНОВНА ИНФОРМАЦИЯ:**

* **Обща информация:**

Проектът на Декларация на министрите на транспорта в областта на безопасността на движението по пътищата беше обсъдена и приета в рамките на Неформален съвет, посветен на пътната безопасност, 29 март 2017г., Валета, Малта.

С проекта на Заключения на Съвета относно подобряване на пътната безопасност държавите членки ще се ангажират:

1) да продължат с прилагането на мерките, необходими за намаляване наполовина на броя на смъртните случаи по пътищата в ЕС до 2020 г. в сравнение с 2010 г. като изходна точка;

2) да засилят сътрудничеството между държавите членки, включително между съответните органи, и с гражданското общество, научноизследователските институти и частния сектор, по-специално по отношение на плановете и стратегиите за пътна безопасност, следвайки основан на риска или интегриран подход (като например подхода „Безопасна система“);

3) да вземат предвид колоезденето и ходенето пеша в плановете за мобилност, политиките и мерките за безопасност и, където е осъществимо, да обмислят включването на специална инфраструктура;

4) да подобрят безопасността за участниците в движението по пътищата, като разработят по-безопасна пътна инфраструктура, вземайки предвид възможността за разширяване на обхвата на прилагане на принципите на управление на безопасността на пътните инфраструктури отвъд пътищата, които са част от трансевропейската транспортна мрежа;

5) да предприемат съвместни действия със заинтересованите страни, като част от планирането на градската мобилност, относно възможността за разширяване на обхвата на прилагане и въвеждане на по-ниска максимална скорост, като например 30 км/ч, в зоните с повишен риск и по-специално зоните, в които хората работят, карат колело и играят;

6) да осигурят ефективното разполагане на системата eCall и да съкратят времето за оказване на помощ;

7) да насърчат провеждането на задълбочени разследвания, при които се използват подходящи примери за тежки пътнотранспортни катастрофи/произшествия и се анализират данни с цел набелязване на приоритетните области за предприемане на действия;

8) да продължат да разработват мерки за осигуряване на грижи след произшествието, ранна рехабилитация и социална реинтеграция на пострадалите при пътнотранспортни произшествия, в сътрудничество със съответните свързани с обществения ред заинтересовани страни, по-специално страните, представляващи пострадалите при пътнотранспортни произшествия;

9) да укрепят по ефективен начин правилата за пътна безопасност и да предоставят съдействие на органите, отговорни за прилагане на правилата за пътна безопасност, включително посредством сътрудничество и обмен на добри практики, по-специално по отношение на управлението на МПС с превишена скорост или под въздействието на алкохол или наркотици, неспазването на правилата на светофарите и пътните знаци, управлението на МПС при загуба на концентрация, например чрез използването на мобилни устройства, и неизползването на предпазно оборудване. Специално внимание следва да се отдели на средствата за превенция, като например блокиращото устройство при употреба на алкохол, и на други системи за техническа подкрепа;

10) да осигурят адекватни равнища на финансиране на бъдещите политики, програми и научни изследвания за пътна безопасност в съответствие с :

-определените в националните стратегии цели и

- наличните финансови ресурси на държавите членки;

11) да подкрепят въвеждането на съответстващи и оперативносъвместими свързани и автоматизирани превозни средства с доказани ползи за безопасността, както се посочва в декларацията от Амстердам и в стратегията на Комисията за съвместни интелигентни транспортни системи.

**Позиции на държавите членки:**

Държавите членки единодушно отчитат необходимостта от предпиремане на конкретни мерки за подобряването на пътната безопасност.

**IV. ПОЗИЦИЯ НА РЕПУБЛИКА БЪЛГАРИЯ:**

България подкрепя предложените заключения на Съвета относно пътната безопасност за одобряване на Декларацията от Валета от март 2017 г. Приветстваме включените в Декларацията конкретни мерки в областта на пътната безопасност.

Българската страна счита, че е необходимо да се обърне специално внимание на подобряване на поведението на участниците в пътното движение. Могат да се използват различни средства, като повишаване на безопасността на инфраструктурата и на превозните средства, подобряване на обучението и др.

Подкрепяме заложеното в Заключенията на Съвета разбиране, че пътната безопасност е споделена отговорност, която изисква предприемането на конкретни и съвместни действия от страна на институциите в ЕС, държавите членки, регионалните органи, индустрията и гражданското общество.

Приветстваме необходимостта от разпределянето на финансови ресурси за извършване на проучвания, разработване на програми и развитие на проекти за популяризиране на пътната безопасност.

Считаме, че е важно популяризирането на интелигентните транспортни системи, новите технологии и технологични системи, които ще съдействат за повишаване на пътната безопасност.

Считаме, че в тази насока от изключително значение е сътрудничеството с всички заинтересовани страни за развитието на проекти и инициативи за защита на уязвимите участници в пътното движение, както и обмяната на опит между отделните държави членки

**Точка № 6**

**6. Проект на заключения относно „Приоритети на политиката на ЕС в областта на морския транспорт до 2020 г.: Конкурентоспособност, декарбонизация, цифровизация за осигуряване на глобална свързаност, ефективен вътрешен пазар и морски отрасъл на световно равнище“**

 *-Приемане*

**I. ДОКУМЕНТ/И: 8180/17 MAR 75 TRANS 145 COMPET 251 CLIMA 93 MI 326**

**ENV 354 FISC 81 OMI 21**

**II.ПРЕДНАЗНАЧЕНИЕ НА ДОКУМЕНТА/ИТЕ:**

|  |  |  |  |  |  |
| --- | --- | --- | --- | --- | --- |
| ☐ | ☒ | ☐ | ☐ | ☐ | ☐ |
| Информация/ Актуално състояние | Приемане/ Одобряване | Ориентационен дебат/Обмен на мнения | Общ подход | Политическо споразумение | Друго |

**III. ОСНОВНА ИНФОРМАЦИЯ:**

Глобализацията на световната икономика предопределя ключовата роля на транспорта за постигането на конкурентоспособност на търговията на Европейския съюз и свързаните с нея индустриални сектори. Бъдещите стъпки по отношение на превозите на стоки и пътници следва да са насочени към максимилизиране на ефективността както на корабоплаването, така и на пристанищата, което да доведе до намаляване на транспортните разходи и времето за обслужване.

За постигане на тази цел, политиката ни по отношение на морския транспорт следва да бъде насочена в няколко основни направления. От една страна, следва да осигурим надеждна и модерна инфраструктура, гарантираща както ефективност на процесите в пристанищата, така и интеграцията с другите видове транспорт, най-вече железопътен и вътрешноводен, с което да се осигурят логистични вериги на принципа „от врата до врата“. От друга страна, изграждането на физическа инфраструктура следва да е съчетано с внедряването на информационни и комуникационни технологии, включително обслужване на едно гише по електронен път и обща среда за споделяне на информацията. Напредъкът в цифровизацията създава и възможност за опростяване на част от процедурите, което допълнително би допринесло за конкурентоспособността на европейския бизнес. За устойчивото развитие на сектора е необходимо да се засилят усилията за ограничаване на вредното въздействие от корабоплаването върху околната среда.

Този кръг въпроси е засегнат в Декларация на министрите относно „Приоритети на политиката на ЕС в областта на морския транспорт до 2020 г.: Конкурентоспособност, декарбонизация, цифровизация за осигуряване на глобална свързаност, ефективен вътрешен пазар и морски отрасъл на световно равнище“ (Декларация от Валета), приета на 29 март 2017 г. в рамките на неформална министерска конференция, организирана от малтийското председателство. Документът очертава три приоритетни области в развитието на морското корабоплаване, а именно:

I.Конкурентоспособност — равнопоставени условия на конкуренция в Европа и чужбина

Усилията в рамките на приоритета следва да са насочени най-вече към:

•създаване на стабилни, предсказуеми и конкурентоспособни рамкови условия, основаващи се на високи международни стандарти за безопасност, сигурност, околна среда и социални условия

•постигане на добре свързана и модерна пристанищна мрежа и ефикасни морски превози на къси разстояния

•осигуряване на достатъчен и добре квалифициран персонал с подходящата комбинация от умения и компетенции

•насърчаване на многостранният, регионалният и двустранният диалог, включително и сътрудничество, насочено към осигуряване на равнопоставени условия на конкуренцията в световен мащаб.

II.Цифровизация

Усилията в рамките на приоритета следва да са насочени най-вече към:

•извършване на прегледа на Директивата относно формалностите за даване на сведения;

•въвеждане на електронен манифест и хармонизирана европейска среда за морските услуги на едно гише;

•оптимизирането на логистичните вериги и насърчаването на мултимодалния транспорт;

•използване на потенциала на автоматизацията, с оглед намаляване разхода на гориво, повишаване ефективността и оптимизиране товарните потоци в логистиката, както и подобряване на безопасността и екологичните характеристики на сектора.

III.Декарбонизация и намаляване на емисиите във въздуха

Сред набелязаните потенциални мерки попадат:

•намаляване на емисиите на парникови газове от морските транспортни средства;

•ефективното прилагане на регионалните и глобалните правила относно емисиите във въздуха от морските транспортни средства;

•стимулиране на използването на алтернативни енергии и горива за корабоплаването;

•използване на наличните финансови и икономически стимули, за да се подобри екологичната устойчивост на сектора.

Въз основа на Декларацията от Валета, приета на 29 март 2017 г.,бе изготвен проект на заключения на Съвета.

**IV.ПОЗИЦИЯ НА РЕПУБЛИКА БЪЛГАРИЯ:**

Българската страна подкрепя предложените заключения на Съвета, с които приоритетите, очертани с Декларацията от Валета, стават част от европейската морска транспортна политика. Определянето на конкурентоспособността, цифровизацията и декарбонизацията като направления, изискващи засилване на усилията, както на национално, така и на международно ниво, ще допринесе за запазване и укрепване на ролята на корабоплаването като гръбнак на европейската търговия и източник на икономически растеж и заетост.

Изпълнението на набелязваните мерки ще спомогне за повишаване на ефективността и качеството на транспортните услуги, отговаряйки на нуждите на европейските граждани и бизнес, но също така ще има положително въздействие по отношение на климатичните промени.

**Други въпроси**

**Точка № 7**

1. Текущи законодателни предложения

(открито обсъждане съгласно член 16, параграф 8 от Договора за Европейския съюз)

1. Автомобилен пакет (Първо четене)
2. Предложение за Регламент на Европейския Парламент и на Съвета за изменение Регламент (ЕО) № 1071/2009 за установяване на общи правила относно условията, които трябва да бъдат спазени зa упражняване на професията автомобилен превозвач Регламент (ЕО)№1072/2009 относно общите правила за достъп до пазара международни автомобилни превози на товари
3. Предложение за Директива на Европейския парламент и на Съвета за изменение на Директива 2006/1/ЕО относно използването на превозни средства, наети без шофьори, за автомобилен превоз на товари
4. Предложение за Регламент на Европейския парламент и на Съвета за изменение на Регламент (ЕО) № 561/2006 хармонизиране на някои разпоредби от социалното законодателство, свързани с автомобилния транспорт и Регламент (ЕО) № 165/2014 относно тахографите в автомобилния транспорт
5. Предложение за Директива на Европейския парламент и на Съвета за изменение на Директива 2006/22/EC относно изискванията за изпълнение и за определяне на специфични правила по отношение на Директива 96/71/EО и Директива 2014/67/EС за командироване на водачите в автомобилния транспортен сектор
6. Предложение за Директива на Европейския парламент и на Съвета за изменение на Директива 1999/62/EО относно заплащането на такси от тежкотоварни автомобили за използване на определени инфраструктури
7. Предложение за Директива на Европейския парламент и на Съвета за изменение на Директива 2004/52 за оперативната съвместимост на електронни системи за пътно таксуване в Общността (преработен текст)

*- Информация от Комисията*

1. **ОСНОВНА ИНФОРМАЦИЯ:**

 На 31 май 2017 г. Комисията представи пакета за мобилността, който включва гореизброените законодателни предложения.

Законодателните предложения могат да бъдат разделени на два стълба - социален и пазарен стълб.

В рамките на пазарния стълб, основните дискусии се очертава да се проведат по директивата за Евровинетка, в която се прилага принципът замърсителят плаща, ползвателят плаща.

Предвижда се плавно преминаване към таксуване на база изминато разстояние, включване на задръстванията и СО2 като външни разходи, избягване на дискриминационни мерки (визира се немската система), по-широк обхват на таксуването спрямо товарните превозни средства, но това ще бъде съпроводено и с редица дерогации.

Социалният стълб на т.нар. автомобилен пакет се очертава да бъде обект на бурни дискусии, тъй като бе наложен като политически чувствителна тема в контекста на националните мерки и инициативи, приети във Франция, Германия, Австрия и др. за въвеждане на задължение за минимално заплащане на водачите от международния автомобилен транспорт, съгласно националното законодателство на тези държави, за времето на пребиваването на водачите на територията на съответната страна, както и предвид започналата ревизия на Директивата за командироване на работници. Тези държави, заедно с Италия, Белгия, Люксембург и Швеция, поставят акцент върху необходимостта от предотвратяване на социалния дъмпинг, разнородните практики при ползването на седмичната почивка на международните водачите и манипулирането на данните от тахографите. С оглед на това, се противопоставят на последващо либерализиране на каботажните дейности.

От друга страна, Полша, Чехия, Литва, Латвия, България, Румъния, Словакия, Словения и Унгария представиха съвместна декларация на заседание на Съвет „Транспорт, телекомуникации и енергетика“ (формат "Транспорт") през декември 2016 г., както и в рамките на Съвет на ЕС, формат „Конкурентоспособност“, проведен през февруари 2017г. Настояваха за запазване растежа на Единния европейски пазар и избягване на неговото фрагментиране чрез секторни национални правила. Подчертаха, че поради спецификата на транспортния сектор, Директивата за командироване на работници не следва да се прилага спрямо него.

По време на заседанието на Съвета ТТЕ, формат Транспорт, се очаква министрите на транспорта да представят първоначални реакции/позиции по т.нар. автомобилен пакет.

България ще се присъедини към подготвяната от Полша съвместна декларация относно законодателните предложения в областта на автомобилния транспорт. Декларацията е в процес на координиране, в оперативен порядък, сред транспортните аташета на „единомислещите” държави членки като ще бъде представена на предстоящото заседание на Съвет ТТЕ, формат Транспорт.

**IV.ПОЗИЦИЯ НА РЕПУБЛИКА БЪЛГАРИЯ:**

Българската страна благодари на Комисията за положените усилия за подготовката на законодателните предложения от т.нар. автомобилен пакет. Считаме, че хармонизираното прилагане на европейското законодателство е ключ към постигането на добре функциониращ европейски пазар и социална кохезия.

Приветстваме предвиденото тясно сътрудничество между компетентните органи на държавите членки, изясняването на съществуващите правила, както и текстовете позволяващи тяхното еднакво прилагане.

Насърчаваме усилията на Комисията за налагане на принципа замърсителят плаща като бъдат отчетени различията в системите за таксуване на държавите членки. Считаме, че запазването на определена гъвкавост е от ключово значение.

Въпреки това България е на мнение, че по време на обсъждането на законодателните предложения следва държавите членки ясно да идентифицират какъв модел за транспортния сектор желаят в бъдеще. Българската страна е на мнение, че предвидените разпоредби относно прилагането на директивата за командироване на работници на международния транспорт, след кумулиране на 3 дни, в рамките на един месец, на територията на държава членка е мярка, която представлява предпоставка за неравнопоставеност на транспортните оператори относно достъпа до Единния европейски пазар.

Считаме, че предвидените изменения относно каботажните дейности нямат добавена стойност и са в разрез със заложените цели в Бялата книга за транспорта.

Изразяваме съжаление от липсата на цялостна визия и хоризонтален подход относно предвидените разпоредби за място на ползване на седмичната почивка като това ще доведе до увеличаване на риска от финансови загуби за сектора, поради липсата на достатъчен брой обезопасени паркинги по трансевропейската транспортна мрежа.

**ЛИЦА, ОТГОВОРНИ ЗА ПОДГОТОВКАТА НА ПОЗИЦИЯТА**

**формат „Транспорт“:**

* **Изготвил/и:**

Дирекция „Европейска координация и международно сътрудничество“ и дирекция „Национална транспортна политика“ в Министерството на транспорта, информационните технологии и съобщенията

* **Утвърдили позицията:**

**Димитър Геновски**

*Заместник-министър на транспорта,*

*информационните технологии и съобщенията*

**Ангел Попов**

*Заместник-министър на транспорта,*

*информационните технологии и съобщенията*

**Велик Занчев**

*Заместник-министър на транспорта,*

*информационните технологии и съобщенията*

* **Дата на одобряване от СЕВ: 05.06.2017 г.**